Podnikateľský zámer

Cieľom projektu je aktivizovať zdroje miestnych samospráv a súkromné zdroje pre zlepšenie kvality životného prostredia a trvalo udržateľného rozvoja v mestách a regiónoch. Nástrojom pre dosiahnutie tohto cieľa je využitie predvstupového nástroja ISPA v súlade s nariadením Rady ( EC ) č. 1267/1999 z 21. júna 1999 a neskôr po prijatí SR do EÚ i participácia na projektoch spolufinancovania z Kohézneho fondu EÚ.
V súlade s vyššie uvedeným cieľom a nástrojom budú formou úverovej linky z Európskej investičnej banky ( ďalej len EIB ) prostredníctvom Slovenskej záručnej a rozvojovej banky spolufinancované na báze návratného financovania len také projekty, ktoré svojim dopadom budú v súlade s požiadavkami európskeho práva na životné prostredie a ktoré :
•	budú schopné v dlhodobom časovom horizonte schopné generovať príjmy (návratnosť  investície),
•	budú rešpektovať princíp znečisťovateľ platí,
•	infraštruktúra, ktorá bude vybudovaná, bude spoplatnená užívateľskými poplatkami,
•	bude financovaná v rozsahu 50 – 75% ( výnimočne vyššie ) zo zdrojov ISPA / Kohézneho fondu pri participácii prijímateľa úveru a verejného rozpočtu,
•	budú spĺňať podmienky na predloženie úverového prísľubu pre projekty životného prostredia.

V súlade s prijatou koncepciou uplatňovania predvstupového nástroja ISPA každý projekt bude musieť byť odporučený sektorovým koordinátorom ISPA (ďalej len SAC) a schválený národným koordinátorom ( ďalej len NIC ). 

Postup pri zabezpečení spolufinancovania projektov životného prostredia:

Predkladateľ projektu, ktorý je zároveň žiadateľom o úver v SZRB, predloží na Ministerstvo životného prostredia SR (ďalej len MŽP SR) návrh projektu so záväzným prehlásením o zabezpečení spolufinancovania z úverových a vlastných zdrojov.
Financovanie projektov bude zabezpečené z  nasledovných zdrojov:
•	ISPA vo výške 50% - 75% z rozpočtových nákladov projektu
•	Štátny rozpočet  vo výške 25% z rozpočtových nákladov projektu 
•	Zdroje z linky EIB/SZRB vo výške 25% z rozpočtových nákladov projektu, (resp. vlastné zdroje).
Záväzným prehlásením o spolufinancovaní z úverových zdrojov bude úverový prísľub SZRB. Následne sa požiada o schválenie poskytnutia štátnej pomoci Úrad pre štátnu pomoc, v prípade, že táto povinnosť  vyplýva zo zákona o štátnej pomoci č. 231/1999 Z.z. v znení neskorších predpisov. Návrh projektu sa predloží spolu so stanoviskom MF SR do vlády SR, ktorá schváli výšku spolufinancovania zo štátneho rozpočtu a schváli návrh finančného memoranda. Projekt je súbežne skúmaný Európskou komisiou a výstupom je podpis finančného memoranda oboma stranami, Slovenskou republikou a Európskou komisiou. K čerpaniu prostriedkov z  úverovej linky EIB/SZRB dôjde až po schválení finančného memoranda Európskou komisiou v Bruseli a následným prerokovaním vo vláde SR.
Maximálny rozsah spolufinancovania z úverovej linky EIB/SZRB bude 25% z rozpočtových nákladov diela. Minimálny objem rozpočtových nákladov celého diela je v súlade s nariadením Rady ( EC ) 1267/1999 vo výške ekvivalentu 5 mil. EUR.
Dodržiavanie účelovosti poskytnutého úveru bude sledované SZRB v spolupráci s Implementačnou agentúrou Ministerstva životného prostredia Slovenskej republiky pred každým aj čiastkovým čerpaním úveru a bude vykonávané formou „kontrolných dní“. 

1.	Popis projektu úverovej linky zo zdrojov EIB

Názov projektu: 	Pôžička pre sektor životného prostredia 
Prijímateľ:		Obce, obecné podniky a vodárenské spoločnosti,
Územie:		Územie SR
Popis projektu:	Projekt je zameraný na návrh, dohľad a výstavbu prioritných projektov v oblasti zásobovania vodou, odkanalizovania a čistenia vody na území SR s cieľom naplnenia požiadaviek smerníc EÚ a cez kofinancovanie z predvstupového nástroja ISPA. Projekty musia byť pripravené prijímateľom a sú schvaľované podľa kritérií programu. Finančné operácie budú realizované cez SZRB.
Ciele projektu:	Zvýšenie úrovne služieb pre klientov a zlepšenie zdravia  obyvateľov prostredníctvom zvýšenia kvality pitnej vody                                    a odkanalizovania. Zníženie úrovne znečistenia prostredníctvom                                čistenia vody tečúcich do Dunaja a iných tokov. 
Sektor:		Životné prostredie
Rozsah financovania:	30 mil. EUR
Celkové náklady:	cca 120 mil. EUR
Dopady na ŽP:	Vo    všeobecnosti   je    cieľom   dosiahnuť  environmentálny                                   benefit.   Benefit zahŕňa zníženie úrovne znečistenia výstavbou  nových, alebo rekonštrukciou (obnovou) čističiek odpadových  vôd a zvyšovanie kapacity či budovanie nových kanalizácií.   Investície do zásobovania vodou sledujú zlepšenie kvality vody zo zdravotného hľadiska. Vyššie uvedené investície predstavujú   ultimatívnu požiadavku v smere dosiahnutia súladu s relevantnou legislatívou EÚ. Smernice EÚ požadujú, aby príprava projektov a schvaľovacie procedúry plne rešpektovali EIA kritéria v súlade s ustanoveniami smernice EÚ 97/11/EC. 
Obstarávanie:	Uzatvorenie kontraktov bude realizované obstarávaním v súlade
                                so smernicou EÚ o obstarávaní.

2. Podnikateľský plán

Prijatie úverovej linky od EIB predpokladá krytie kurzových rizík SZRB. SZRB bude čiastočne premietať tieto riziká do úrokovej sadzby pre klienta a čiastočne ich bude eliminovať hedgingom. Zároveň SZRB predpokladá, že v rámci prístupového procesu bude finančná politika vlády SR  a menová politika NBS pri dosahovaní kritérií pre EMU pôsobiť v smere minimalizácie negatívnych kurzových dopadov na SKK. 
Úverové riziko bude eliminované nástrojmi obozretného podnikania banky v súlade s opatreniami NBS a zákonom o bankách.
Priamy dopad na kapitálovú primeranosť je odhadovaný na – 1 percentuálny bod teda na 11,07 %.
Úverová angažovanosť na klienta (nepresiahne 25 % kapitálu banky ) je akceptovateľná pre potreby financovania projektu ISPA.
Celkovo pri zachovaní kritérií obozretného podnikania bude mať prijatie úverovej linky pozitívny dopad na ziskovosť SZRB.

Úverová linka EIB 30 mi. EUR

Čerpanie finančných prostriedkov z EIB v mil. EUR:

rok 2002     rok 2003      rok  2004      rok 2005     rok 2006      rok 2007      Spolu:

     9,0              7,0             7,0               7,0              -                -                     30,0  
v 12/2002
 
Čerpanie rok 2003: I. Q (03/03)      II. Q (06/03)       III. Q (09/03)        IV. Q (12/03)
				7,0		-			-		    -

Čerpanie rok 2004: I. Q (03/03)      II. Q (06/03)       III. Q (09/03)        IV. Q (12/03)
				7,0		-			-		-

Čerpanie rok 2005: I. Q (03/03)      II. Q (06/03)       III. Q (09/03)        IV. Q (12/03)
				7,0		-			-		-

Čerpanie rok 2006: I. Q (03/03)      II. Q (06/03)       III. Q (09/03)        IV. Q (12/03)
				-		-			-		-				

Čerpanie rok 2007: I. Q (03/03)      II. Q (06/03)       III. Q (09/03)        IV. Q (12/03)
				-		-			-		-

Poskytnutie priamych úverov z EIB zdrojov pri kurze 1 EUR = 45,- Sk (v mil. Sk):

rok 2002    rok 2003      rok 2004     rok 2005      rok 2006       rok 2007        Spolu:

    405,0          315,0           315,0           315,0             -             -                   1 350,0
v 12/2002
						I. Q           II. Q	   III. Q	         IV. Q 
Poskytnutie úverov rok 2003:		315,0		-		-		-
Poskytnutie úverov rok 2004:		315,0		-		-		-
Poskytnutie úverov rok 2005:	           315,0		-		-		-
Poskytnutie úverov rok 2006:     	    -		-		-		-
Poskytnutie úverov rok 2007:	               -		-		-		-

 Splácanie úveru voči EIB:  odklad splácania o 7 rokov – 1. splátka  v roku 2010 v decembri

                                                  
Úverová linka z NIB 10 mil. EUR

Čerpanie finančných prostriedkov z NIB v mil. EUR:

rok 2002         rok 2003       rok 2004           Spolu:

    1,0                    5,0               4,0                 10,0

Poskytnutie priamych úverov z NIB zdrojov pri kurze 1 EUR = 45,- Sk (v mil. Sk):

rok 2002        rok 2003       rok 2004            Spolu:

    45,0               225,0           180,0               450,0
Splácanie úveru voči NIB:  odklad splácania o 2 – 5 rokov 

3. Spôsob ručenia štátu za prípadnú delikvenciu SZRB

EIB. Obdobne ako iné medzinárodné finančné inštitúcie požadujú vystavenie štátnej záruky na celú sumu poskytnutého úveru -  do výšky 30 000 000,-  EUR v prípade, že by dlžník – SZRB nebola schopná splácať záväzky z úverovej zmluvy linky EIB-SZRB, a to až do obdobia, pokiaľ SR nezíska investičný stupeň na úrovni A od S&P, resp. od Moody`s či IBCA.
S ohľadom na bonitu vypožičiavateľa – SZRB však EIB (rovnako ani NIB) nepožadujú typ štátnej záruky platný ako celok na prvé vyzvanie bez námietok, ale taký typ štátnej záruky, kde štát v prípade, že SZRB nebude schopná dosiahnuť svoje záväzky, prevezme splácanie úverovej linky podľa pôvodného splátkového kalendára uzatvoreného  úverovej zmluve medzi EIB a SZRB. Tento model umožní jednak obmedzenie štátu od prípadnej jednorázovej splátky a na druhej strane možné – plánovanie potencionálneho zaťaženia dlhovej služby v časovom horizonte 25rokov ako alikvotnú časť splátky istiny z úroku na posledný rozpočtový rok počas životnosti úverovej linky –postupné „odťažovanie“ záväzku štátu tak ako bude SZRB až do obdobia prípadnej delikvencie splácať. Pri použití uvedeného modelu a uvažovanom odklade splátok istiny až o sedem rokov, neskôr ako v najbližších 7 rokoch riziko plnenia istiny za SZRB. Predpoklad plnenia štátu za SZRB je len v hypotetickej rovine. Nejedná sa o inštitúciu, ktorá by mala problémy s likviditou alebo úverovým a záručným portfóliom. Štátna záruka je v tomto prípade len ako dopad hodnotenia rizika krajiny pod investičný stupeň na úrovni A ( u S&P).

4. Projekcia výkazov po prevzatí záväzkov voči EIB a NIB

Plánované čerpanie úverovej linky nebude mať negatívny dopad na hospodárenie SZRB. Otvorenou otázkou zostáva úroveň nezabezpečenej devízovej pozície banky. Vývoj kurzu SKK voči EUR by pri obozretnej politike v oblasti verejných financií nemal k roku 2004 prekročiť hranicu 45,5 SKK/EUR a následne sa predpokladá prijatie SR do EÚ. V uvedenom období SZRB nebude splácať istinu, ale len úroky, čo nevytvára nadmerný tlak na hospodárenie banky a na bežné krytie kurzového rizika zo strany SZRB. Dopad liniek je nasledovný: